als_Latn dik_Latn ron_Latn
Bashkëpunimi i Brendshëm
Autoriteti i Mbikëqyrjes Financiare ka një rol të rëndësishëm për zhvillimin dhe ruajtjen e një stabiliteti të qëndrueshëm financiar për ekonominë e vendit. Në funksion të këtij qëllimi, ne kemi prioritet krijimin e një fryme pozitive bashkëpunimi me institucionet më të rëndësishme financiare në vend apo institucione e grupe të tjera interesi, veprimtaria e të cilëve lidhet direkt ose indirekt me aktivitetin tonë rregullator. Gjithashtu, do vazhdojmë të jemi një partner serioz për Qeverinë në funksion të përshpejtimit të reformave që kanë lidhje me zhvillimin e sektorit financiar jobankar.
Një element i rëndësishëm i bashkëpunimit institucional është nënshkrimi i Marrëveshjeve të Bashkëpunimit dhe Mirëkuptimit me institucione të tjera rregulluese e jo-rregulluese në vend. Qëllimi i këtyre marrëveshjeve është koordinimi i punës rregullative mes enteve rregullatore të fushave të ngjashme si dhe shkëmbimi i informacionit me institucione të tjera të rëndësishme për zhvillimin e sektorit financiar jobankar dhe ekonomisë së vendit.
Grupi Këshillimor i Stabilitetit Financiar
Grupi Këshillimor i Stabilitetit Financiar (GKSF) është krijuar në zbatim të përcaktimeve të nenit 30, të ligjit nr. 9572, datë 03.07.2006 “Për Autoritetin e Mbikëqyrjes Financiare”. Në GKSF përfaqësohen nëpërmjet drejtuesve të tyre më të lartë, Ministria e Financave, Banka e Shqipërisë dhe Autoriteti i Mbikëqyrjes Financiare, por në mbledhjet e GKSF mund të marrin pjesë edhe persona të tjerë. GKSF është një njësi këshilluese, e cila, krahas të tjerave “asiston në ruajtjen, stabilitetin dhe zhvillimin e tregjeve financiare në Republikën e Shqipërisë”.
Në muajin shkurt 2012, antarët e GKSF së bashku me Drejtorin e Përgjithshëm të Agjencisë së Sigurimit të Depozitave, nënshkruan një memorandum mirëkuptimi në mënyrë që të formalizojnë dhe të fokusojnë punën e GKSF për çështjet e stabilitetit të sistemit financiar. Në kuadër të formalizimit të veprimtarisë së GKSF, në vijim puna e tij do të mbështetet nga një Sekretariat në të cilin të gjitha autoritetet nënshkruese të Memorandumit përfaqësohen me ekspertë të fushës.
Mbi mbledhjen e Grupit Keshillimor te Stabilitetit Financiar, 18 prill 2017
Mbi mbledhjen e Grupit Keshillimor te Stabilitetit Financiar, 28 dhjetor 2016
Mbi mbledhjen e Grupit Keshillimor te Stabilitetit Financiar, 14 qershor 2016
Mbi mbledhjen e Grupit Keshillimor te Stabilitetit Financiar, 22 janar 2016
Mbi mbledhjen e Grupit Keshillimor te Stabilitetit Financiar, 07 korrik 2015
Mbi mbledhjen e Grupit Keshillimor te Stabilitetit Financiar, 15 qershor 2015
Mbi mbledhjen e Grupit Keshillimor te Stabilitetit Financiar, 4 maj 2015
Mbi mbledhjen e Grupit Keshillimor te Stabilitetit Financiar, 20 shkurt 2015
Mbi mbledhjen e Grupit Keshillimor te Stabilitetit Financiar, 30 qershor 2014
Mbi mbledhjen e Grupit Keshillimor te Stabilitetit Financiar, 10 mars 2014
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn